Cyber-shot felhasználói útmutató
Nyomtatás
Legfelső oldal > A MENU elemek használata (Fényképezés) > MENU elemek (Fényképezés) > Fókusz

## Fókusz

Fókuszálás a képernyő széléhez közeli tárgyra
Módosíthatja a fókuszálási módot. Használja ezt a menüt, ha az automatikus fókusz üzemmódban nehéz elérni a megfelelő fókuszt.
Az AF az „Auto Fókusz”, azaz a fókuszt automatikusan beállító funkció rövidítése.
A kiválasztott AF tartománykereső keret megjelenik a képernyőn.

1. MENU (Fókusz) kívánt üzemmód

| (Több AF) | Automatikusan a keresőkeret teljes tartományában lévő tárgyra fókuszál. Ha fényképezés üzemmódban félig lenyomja az exponálógombot, zöld keret jelenik meg a fókuszált terület körül. Ha az Arcfelismerés funkció aktív, az automatikus fókusz az arcokat elsőbbséggel kezeli. Ha a Színhelyválasztás beállítása (Víz alatti), a fókusz működése a víz alatti fényképezés feltételeihez igazodik (csak DSC-W570/W580). Amikor a exponálógombot félig lenyomva a fényképezőgép beállította a fókuszt, nagy, zöld színű keret jelenik meg.
| (Közép AF) | Automatikusan a keresőkeret közepén lévő tárgyra fókuszál. Az AF rögzítéssel együtt használva a kívánt módon alakíthatja a fénykép kompozícióját.
| (Pontsz. AF) | Különlegesen kis tárgyakra vagy egy keskeny területre fókuszál automatikusan. Az AF rögzítéssel együtt használva a kívánt módon alakíthatja a fénykép kompozícióját. Tartsa stabilan a fényképezőgépet, hogy az AF tartománykereső-keret biztosan megtalálja a tárgyat.

Megjegyzések

- [Digitális zoom] vagy [AF segédfény] használatakor az AF tartománykereső keret inaktívvá válik, és pontozott vonallal jelenik meg. Ebben az esetben a fényképezőgép a képernyő közepén elhelyezkedő tárgyakra fókuszál.

- Ha a fókusz beállított üzemmódja [Több AF]-től eltérő, az Arcfelismerés funkció nem használható.

- A kiválasztott felvételi üzemmódtól függően elképzelhető, hogy bizonyos MENU elemek nem választhatók. A részleteket lásd: „Bizonyos felvételi üzemmódokban nem elérhető MENU elemek”. [Részletek]

### Fókuszálás a képernyő széléhez közeli tárgyra

Ha a tárgy nincs fókuszban, tegye a következőt:

1. Állítsa be úgy a kompozíciót, hogy a tárgy az AF-tartománykereső (A) közepére kerüljön, majd nyomja le félig az exponálógombot a tárgyra fókuszáláshoz (AF-rögzítés).

1. Miután az AE/AF rögzítéskijelzés (B) villogása megáll, és a lámpa folyamatosan ég, állítsa be újra az eredeti kompozíciót, majd nyomja le teljesen az exponálógombot.

- Amíg nem nyomja le teljesen az exponálógombot, addig tetszőlegesen sokszor megismételheti a műveletet.

Vissza a tetejére